## Odluka o utvrđivanju godišnje kvote dozvola za zapošljavanje stranaca za kalendarsku godinu 2012.

### NN 25/2012 (28.2.2012.), Odluka o utvrđivanju godišnje kvote dozvola za zapošljavanje stranaca za kalendarsku godinu 2012.

VLADA REPUBLIKE HRVATSKE

641

Na temelju članka 74. Zakona o strancima (»Narodne novine«, broj 130/2011) i članka 31. stavka 2. Zakona o Vladi Republike Hrvatske (»Narodne novine«, broj 150/2011), Vlada Republike Hrvatske je na sjednici održanoj 23. veljače 2012. godine donijela

ODLUKU

O UTVRĐIVANJU GODIŠNJE KVOTE DOZVOLA ZA ZAPOŠLJAVANJE STRANACA ZA KALENDARSKU GODINU 2012.

I.

Ukupna godišnja kvota dozvola za zapošljavanje stranaca u Republici Hrvatskoj iznosi 3.988 dozvola.

II.

Godišnja kvota za produženje već izdanih dozvola za zapošljavanje stranaca u Republici Hrvatskoj iznosi 3.000 dozvola.

III.

Godišnja kvota dozvola za novo zapošljavanje stranaca u Republici Hrvatskoj iznosi 988 dozvola, i to kako slijedi:

1. GRADITELJSTVO                               4 dozvole

2. BRODOGRADNJA                          614 dozvola

3. TURIZAM I UGOSTITELJSTVO    145 dozvola

4. KULTURA                                         53 dozvole

5. PROMET                                           49 dozvola

6. ZDRAVSTVO                                   25 dozvola

7. ZNANOST I OBRAZOVANJE         64 dozvole

8. PRERAĐIVAČKA INDUSTRIJA     34 dozvole.

IV.

Tijelo nadležno za izdavanje dozvola strancima dostavit će, jednom u tri mjeseca, podatke o izdanim dozvolama Hrvatskom zavodu za zapošljavanje, radi usporedbe s Pregledom potreba za zapošljavanje stranaca po djelatnostima i zanimanjima za 2012. godinu, koji je sastavni dio ove Odluke.

Na temelju prikupljenih podataka o broju produženih i izdanih dozvola strancima, Hrvatski zavod za zapošljavanje dostavlja izvješće ministarstvu nadležnom za rad i tržište rada, jednom u tri mjeseca.

V.

Ova Odluka stupa na snagu danom objave u »Narodnim novinama«.

Klasa: 101-03/12-01/01

Urbroj: 5030104-12-1

Zagreb, 23. veljače 2012.

Predsjednik
Zoran Milanović, v. r.

PREGLED POTREBA ZA ZAPOŠLJAVANJE STRANACA PO DJELATNOSTIMA I ZANIMANJIMA ZA 2012. GODINU

|  |  |  |
| --- | --- | --- |
| DJELATNOST | NAZIV ZANIMANJA | UKUPNO |
| Graditeljstvo | Geobušač | 4 |
| Ukupno | | 4 |
| Brodogradnja | Brodomonter | 94 |
| Elektro zavarivač | 271 |
| AKZ radnik | 129 |
| Brodocjevar | 4 |
| Brusač | 108 |
| Brodoskelar | 8 |
| Ukupno | | 614 |
| Turizam i ugostiteljstvo | Turistički animator | 40 |
| Turistički zastupnik | 30 |
| Kuhar nacionalne kuhinje | 60 |
| Maser posebnih vrsta masaža | 5 |
| Instruktor ronjenja | 10 |
| Ukupno | | 145 |
| Kultura | Dramski umjetnik | 3 |
| Baletni umjetnik | 24 |
| Baletni pedagog | 2 |
| Baletni majstor | 2 |
| Orkestralni umjetnik | 21 |
| Dirigent | 1 |
| Ukupno | | 53 |
| Promet | Pilot aviona | 8 |
| Tehničar za održavanje zrakoplova | 4 |
| Kabinsko osoblje | 2 |
| Zapovjednik broda unutarnje plovidbe | 10 |
| Vođa palube unutarnje plovidbe | 10 |
| Upravitelj stroja unutarnje plovidbe | 10 |
| Vozač teretnih vozila u međunarodnom prijevozu | 5 |
| Ukupno | | 49 |
| Zdravstvo | Doktor medicine sa specijalističkom naobrazbom | 10 |
| Doktor medicine | 5 |
| Doktor medicine – stažista pripravnik | 2 |
| Diplomirani inženjer medicinske biokemije | 2 |
| Doktor stomatologije sa specijalističkom naobrazbom | 1 |
|  | Magistar farmacije | 5 |
| Ukupno | | 25 |
| Znanost i obrazovanje | Istraživač na području prirodnih, tehničkih i biotehničkih znanosti, biomedicine i zdravstva, društvenih i humanističkih znanosti | 30 |
| Specijalizant – zdravstveni djelatnik | 20 |
| Profesor stranog jezika | 4 |
| Instruktor stranog jezika – izvorni govornik  – prevoditelj | 10 |
| Ukupno | | 64 |
| Prerađivačka industrija | Rukovoditelj za izradu programa za funkcioniranje strojeva SHIMA | 15 |
| Rukovatelj stroja za ekstrudiranje pletiva umjetnog ratana | 1 |
| Pletač umjetnog ratana | 5 |
| Radnik na mašini savijači | 3 |
| Puhač stakla | 10 |
| Ukupno | | 34 |
| SVEUKUPNO |  | 988 |

Odluka, NN 25/2012-641